Nr. L 17/18 De Europæiske Fællesskabers Tidende 20. 1. 87 KOMMISSIONENS FORORDNING (EØF) Nr. 138/87 af 19. januar 1987 om en hasteforanstaltning med henblik på levering af smør til de socialt dårligst stillede KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 985/68 af 15. juli 1968 om fastsættelse af almindelige regler for interventionsforanstaltninger på markedet for smør og fløde ()), senest ændret ved forordning (EØF) nr. 3790/ 85), særlig artikel 7a, og ud fra følgende betragtninger : De meget lave temperaturer i Europa har alvorlige følger for de socialt dårligst stillede ; derfor bør der straks anvendes fællesskabsmidler til at hjælpe disse personer gennem institutioner, der er anerkendt som velgørende institutioner i de enkelte medlemsstater ; denne aktion er en af de foranstaltninger til afsætning af interventions- lagrene af smør, som Kommissionen kan træffe efter artikel 7a i forordning (EØF) nr. 985/68 ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Mælk og Mejeriprodukter — UDSTEDT FØLGENDE FORORDNING: Artikel 1 Interventionsorganerne stiller smør til rådighed for velgø- rende institutioner, der af den enkelte medlemsstat er anerkendt som sådanne på det område, hvor de er etable- ret, med henblik på gratis uddeling i denne medlemsstat til de socialt dårligst stillede. Det i stk. 1 omhandlede smør er omfattet af foranstaltnin- gerne i artikel 6, stk. 1, i Rådets forordning (EØF) nr. 804/68 (?) og er blevet indlagret efter den 1. januar 1986. Artikel 2 Medlemsstaterne fastlægger, hvilke foranstaltninger der skal iværksættes i forbindelse med anvendelsen af artikel 1, herunder egnede kontrolforanstaltninger. Artikel 3 Medlemsstaterne meddeler hver uge Kommissionen, hvor store mængder smør der i den foregående uge er blevet udlagret i henhold til denne forordning. Artikel 4 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes indtil den 31. marts 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. januar 1987. (') EFT nr. L 169 af 18. 7. 1968, s. 1. () EFT nr. L 367 af 31. 12. 1985, s. 5. På Kommissionens vegne Frans ANDRIESSEN Næstformand (?) EFT nr. L 148 af 28. 6. 1968, s. 13.